Avertismentul ministrului Sănătății: "Valul patru al pandemiei va fi al nevaccinaţilor“.
Ioana Mihăilă atrage atenția că "valul patru al pandemiei va fi al nevaccinaţilor“. Ministrul Sănătății a avertizat că sub 1% din cei imunizaţi s-au infectat. Ioana Mihăilă: "Ne pregătim de valul patru încă de la finalul valului trei“.
Valul patru al pandemiei de Covid-19 va fi al persoanelor care nu s-au vaccinat împotriva Covid-19, atrage atenția ministrul Sănătății, Ioana Mihăilă.Ministrul a avertizat că sub 1% din cei imunizaţi s-au infectat: "Cred că sub un procent dintre persoanele vaccinate s-au îmbolnăvit, cel puţin din datele pe care le-a transmis CNCAV. Ce ştim este că, de exemplu, din pacienţii infectaţi cu tulpina Delta avem trei decese confirmate la ultima raportare a INSP şi niciunul dintre aceştia nu era vaccinat. Acest val patru va fi, de fapt, un val al nevaccinaţilor, aceştia vor fi principalii afectaţi“.CITEȘTE ȘI Decizia luată de ministrul Sănătății în privința personalului medical care refuză să se vaccineze"Ne pregătim de valul patru încă de la finalul valului trei. Atunci când am modificat ordinul pentru redeschiderea spitalelor, am solicitat spitalelor şi direcţiilor de sănătate publică să ataşeze un plan de revenire a numărului de paturi destinate pacienţilor COVID la un număr mai mare, dacă se observă o recrudescenţă a cazurilor. Dar aici vorbim de situaţia nefericită în care avem mulţi pacienţi spitalizaţi. Ce trebuie să fim conştienţi este că şi în aceste ţări în care, într-adevăr, numărul de cazuri a crescut, nu a crescut semnificativ sau nu atât de mult ca în valurile anterioare numărul spitalizărilor şi numărul deceselor. Practic, chiar dacă cazurile au crescut, persoanele vaccinate nu au risc de a dezvolta formă severă de boală", a spus, la un post TV, Ioana Mihăilă.